Predkladacia správa

Návrh na menovanie členov Rady banky a na menovanie člena Dozornej rady Exportno-importnej banky Slovenskej republiky je  vypracovaný  v  súlade so zákonom č. 80/1997 Z.z. o Exportno-importnej banke Slovenskej republiky v znení neskorších predpisov. V zmysle uvedeného zákona, ak sa uvoľní funkcia guvernéra, viceguvernérov a ďalších členov Rady banky pred skončením funkčného obdobia, doba výkonu funkcie obsadenej po jej uvoľnení bude trvať v priebehu zvyšnej časti doby výkonu funkcie predchodcu.

 Podľa § 7 ods. 4 funkčné obdobie guvernéra a viceguvernérov v Rade banky je šesť rokov a ostatných členov Rady banky tri roky. 

Vzhľadom k tomu, že členom Rady banky, ktorí boli do funkcie vymenovaní uznesením vlády SR č. 153 zo dňa 26.2.2003 končí funkčné obdobie v súlade s § 7 ods. 6 citovaného zákona 17.6.2003, (uznesenie vlády SR č. 444 zo dňa 17.6.1997),  predkladá sa návrh na ich vymenovanie na ďalšie funkčné obdobie od 18.6.2003.

Podľa citovaného zákona sa vykonáva aj zmena v Dozornej rade Exportno – importnej banky Slovenskej republiky.